Lietuvos politinių kalinių ir tremtinių bendrija
Lietuvos politinių kalinių ir tremtinių bendrija, LPKTB – Lietuvos visuomeninė organizacija, veikianti nuo 1995 m. Atstovauja tremtiniams, buvusiems politiniams kaliniams ir kitiems pasipriešinimo Rusijos okupacijai dalyviams. Bendrijos pirmininkas - Antanas Napoleonas Stasiškis (nuo 1995 m.), valdybos pirmininkas - Vytas Miliauskas (nuo 1995 m.). Būstinė - Vilniuje, Gedimino pr. 15. Kartu su kitomis politinių kalinių ir tremtinių organizacijomis 2005 m. suorganizavo tarptautinę konferenciją, skirtą Tarptautinio kongreso „Komunizmo nusikaltimų įvertinimas“ ir Tarptautinio Vilniaus visuomeninio tribunolo penkmečiui, o 2007 m. - tarptautinę akciją „Komunizmą į tarptautinį tribunolą“, kurioje dalyvavo 18 šalių organizacijos.